Paar nädalat tagasi juhtus imeline asi - minu sõbranna kannatas õudusunenägude käes, seega ei saanud ta ennast energiat täis laadida (kui inimene magab, laeb ta endasse kosmilist energiat). Ravisin siis ta terveks. Või õigemini - parandasin olukorra. Nimelt üks võimalus, miks inimene ei  saa magada, näeb õudusunenägusid või külastavad teda lausa luupainajad, seisneb pahades vaimudes, st pahas energias, mis kuidagi on leidnud oma tee piinatu juurde. Ärge küsige, mis moodi see kõik töötab, sest ma ei ole nii palju asju veel endale selgeks teinud. Aga mis võib aidata sellisel juhul? Tuli. Tulel, nagu ka (voolaval) veel on puhastav toime. Kõige lihtsam ja ka parem viis enda ümbruse pahast energiast puhastamiseks on viiruk, sest viiruki puhul ei ole otsest leeki. Lahtine leek puhastab ruumi  kõigest, kaasa arvatud ka heast energiast. Aga viiruk ajab ära paha energia. Seetõttu kasutatakse teda ka pühakodades.